ทองปิดพุ่ง 22.5 ดอลล์
สัญญาทองคำตลาดนิวยอร์กปิดพุ่งขึ้น 22.5 ดอลล์   จากเงินดอลล์อ่อน,ส่งออกจีนแข็งแกร่ง
11 ม.ค. 2556

สัญญาทองคำตลาดนิวยอร์กปิดพุ่งขึ้น 22.5 ดอลล์   จากเงินดอลล์อ่อน,ส่งออกจีนแข็งแกร่ง
สัญญาทองคำตลาด COMEX (Commodity Exchange) ส่งมอบเดือนก.พ.พุ่งขึ้น 22.5 ดอลลาร์ หรือ 1.36% ปิดที่ 1,678 ดอลลาร์/ออนซ์ หลังจากเคลื่อนตัวในกรอบ 1653.80 - 1678.80 ดอลลาร์
สัญญาทองคำดีดตัวขึ้นแข็งแกร่งหลังจากสำนักงานศุลกากรจีนเปิดเผยเมื่อวานนี้ ยอดการส่งออกของจีนในปี 2555 เพิ่มขึ้น 7.9% เมื่อเทียบเป็นรายปี ส่วนยอดส่งออกในเดือนธ.ค.ขยายตัว 14% เมื่อเทียบเป็นรายปี
ขณะที่ยอดการนำเข้าเพิ่มขึ้น 4.3% เมื่อเทียบเป็นรายปี ส่งผลให้ยอดเกินดุลการค้าระหว่างประเทศของจีนเพิ่มขึ้นเป็น 2.311 แสนล้านดอลลาร์ในปี 2555 ซึ่งพุ่งขึ้น 48.1% จากปี 2554
นอกจากนี้ สัญญาทองคำยังได้แรงหนุนจากสกุลเงินดอลลาร์ที่อ่อนค่าลงเมื่อเทียบกับยูโร โดยดัชนีดอลลาร์ ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ ร่วงลงแตะ 79.709 จุด จากระดับของวันพุธที่ 80.514 จุด 
ทั้งนี้ สกุลเงินดอลลาร์สหรัฐร่วงลงเมื่อเทียบกับเงินยูโรหลังจากธนาคารกลางยุโรป (อีซีบี) มีมติคงอัตราดอกเบี้ยที่ระดับ 0.75% ในการประชุมเมื่อวานนี้ พร้อมกับแสดงมุมมองที่เป็นบวกว่ากิจกรรมทางเศรษณฐกิจของยูโรโซนจะค่อยๆฟื้นตัวขึ้นภายในปีนี้